Ժան Էսկարդի

ժան Ֆրանսուա Մարի Էկարդի (; ), ֆրանսիացի բժիշկ, ժամանակակից մանկական նյարդաբանության հիմնադիրներից մեկը, որը նկարագրել է Էսկարդի համախտանիշը 1969 թվականին և Էսկարդի-Գուտեր համախտանիշը 1984 թվականին։

Կենսագրություն 
1945 թվականից սովորել է Փարիզի բժշկական ֆակուլտետում, 1951 թվականից եղել է Փարիզի «Սալպետրիեր» հիվանդանոցի ինտերն Ռայմոն Գարսենի ղեկավարությամբ և Հիվանդ երեխաների հիվանդանոցում Ստեֆան Տեֆրիի ղեկավարությամբ։ 1955 թվականին  պաշտպանում է ատենախոսությունը Փարիզի բժշկական ֆակուլտետում, 1955-56 թվականներին անցել է ստաժավորում ԱՄՆ-ում՝ Բոստոնի բժշկական կենտրոնում։
Ֆրանսիա վերադառնալուց հետո աշխատել է բժշկական տարբեր բուժական ու հետազոտական հիմնարկություններում, որ մասնագիտացված էին մանկական նյարդաբանության բնագավառում։ 1991 թվականին դարձել է այդ կազմակերպության պատվավոր նախագահը։

1970 թվականին հրավիրվել է Օքսֆորդ՝ մասնակցելու  Եվրոպայի մանկական նյարդաբանության խմբի հետազոտական խմբի առաջին ժողովին. 1973 թվականին այն վերակազմավորվել է Եվրոպայի մանկական նյարդաբանության ֆեդերացիայի, որն իր մասնաճյուղերն ունի շատ երկրներում։ 1991 թվականին Ժան Էսկարդին դարձել է այդ ֆեդերացիայի պատվավոր նախագահը։

1999 թվականին ստեղծել և խմբագրել է Epileptic Disorders գիտական ամսագիրը։

Հետազոտել է երեխաների մոտ էպիլեպսիա ու նյարդաբանական խանգարումներ առաջացնող ժառանգական շեղումների վաղ ախտորոշման եղանակները։

Հեղինակել է ավելի քան 250 աշխատություններ՝ նվիրված մանկական նյարդաբանությանը։

Պարգևներ
 Պատվո լեգեոնի շքանշանի ասպետ (13 հուլիսի, 2009)
 Մանկական նյարդաբանության նիդերլանդական միության Կորնելիա դե Լանգեի մեդալ (1985)
 Մանակական նյարդաբանության ամերիկյան միության Հոուերի մրցանակ  (1986)
 Էպիլեպսիայի ուսումնասիրության ամերիկյան միության մրցանակ էպիլեպսիայի հետազոտության համար (1995)

Ծանոթագրություններ 

Ֆրանսիացի բժիշկներ
Պատվո լեգեոնի շքանշանի ասպետներ
Փարիզի համալսարանի շրջանավարտներ